**Szombathely Megyei Jogú Város Önkormányzata Közgyűlésének**

**......../2015. (............) önkormányzati rendelete**

**Szombathely Megyei Jogú Város Önkormányzata Közgyűlésének**

**a helyi vízgazdálkodási hatósági jogkörhöz kapcsolódó talajterhelési díjról**

**szóló 50/2004. (XII.20.) önkormányzati rendelete módosításáról**

Szombathely Megyei Jogú Város Önkormányzatának Közgyűlése a környezetterhelési díjról szóló 2003. évi LXXXIX. számú törvény 21/A. § (2) és 26. § (4) bekezdésében kapott felhatalmazás alapján az Alaptörvény 32. cikk (1) bekezdés a) pontjában foglalt feladatkörében eljárva a következőket rendeli el:

**1. §**

Szombathely Megyei Jogú Város Önkormányzata Közgyűlésének a helyi vízgazdálkodási hatósági jogkörhöz kapcsolódó talajterhelési díjról szóló 50/2004. (XII.20.) önkormányzati rendelete 3. §-a helyébe a következő rendelkezés lép:

**„3. §**

(1)A közszolgáltató Vasivíz Zrt. (a továbbiakban: közszolgáltató) a kibocsátók azonosítása és ellenőrzése érdekében Szombathely Megyei Jogú Város önkormányzati adóhatósága részére az alábbi adatszolgáltatást végzi:

a) a közcsatornára rá nem kötött kibocsátókról és a kibocsátók által az előző évben felhasznált víz mennyiségéről minden év február 28. napjáig, és

b) a közcsatornára időközben rácsatlakozott kibocsátókról és az általuk a rácsatlakozásig felhasznált víz mennyiségéről a rákötés időpontját követő hónap 15. napjáig.

(2) Az adóhatóság a közszolgáltató által szolgáltatott adatokat a kibocsátó bevallásában foglaltakkal történő összevetés útján ellenőrzi évi egy alkalommal.”

**2. §**

Ez a rendelet 2015. december 1. napján lép hatályba.

 **(: Dr. Puskás Tivadar :) (: Dr. Károlyi Ákos :)**

 **polgármester jegyző**